CELEX: C2005/093/37
Language: fi
Date: 2005-04-16 00:00:00
Title: Asia C-94/05: Bundesverwaltungsgerichtin 9.12.2004 tekemällään päätöksellä esittämä ennakkoratkaisupyyntö asiassa Emsland-Stärke GmbH vastaan Bezirksregierung Weser-Ems

16.4.2005   
            
            
               FI
            
            
               Euroopan unionin virallinen lehti
            
            
               C 93/20
            
         Bundesverwaltungsgerichtin 9.12.2004 tekemällään päätöksellä esittämä ennakkoratkaisupyyntö asiassa Emsland-Stärke GmbH vastaan Bezirksregierung Weser-Ems
   (Asia C-94/05)
   (2005/C 93/37)
   Oikeudenkäyntikieli: saksa
   Bundesverwaltungsgericht on pyytänyt 9.12.2004 tekemällään päätöksellä, joka on saapunut yhteisöjen tuomioistuimeen 22.2.2005, Euroopan yhteisöjen tuomioistuimelta ennakkoratkaisua asiassa Emsland-Stärke GmbH vastaan Bezirksregierung Weser-Ems seuraaviin kysymyksiin:
   
               1.
            
            
               
                           a)
                        
                        
                           Sovelletaanko asetuksen (EY) N:o 97/95, sellaisena kuin se on muutettuna asetuksella (EY) N:o 1125/96, 13 artiklan 4 kohtaa, kun sitä luetaan yhdessä 4 artiklan 5 kohdan kanssa, silloin kun on tehty viljelysopimukseksi kutsuttu sopimus ja kun toimivaltaiset viranomaiset ovat sen asetuksen 4 artiklan 2 ja 3 kohdan perusteella hyväksyneet, mutta kun kyseistä sopimusta ei ole tehty perunantuottajan vaan sellaisen kauppiaan kanssa, joka puolestaan hankkii perunat suoraan tai välillisesti perunantuottajalta?
                        
                     
                           b)
                        
                        
                           Edellyttääkö asetuksen (EY) N:o 97/95, sellaisena kuin se on muutettuna asetuksella (EY) N:o 1125/96, 13 artiklan 4 kohta sitä, että tärkkelystä tuottava yritys on ottaessaan vastaan perunoiden toimituksen ylittänyt alakiintiönsä?
                        
                     
         
               2.
            
            
               
                           a)
                        
                        
                           Täyttääkö asetuksen (EY) N:o 97/95, sellaisena kuin se on muutettuna asetuksella (EY) N:o 1125/96, 13 artiklan 4 kohdan, joka on erotettava kyseisen asetuksen 13 artiklan 3 kohdasta, seuraamussäännös yhteisön oikeuden mukaiset täsmällisyysvaatimukset?
                        
                     
                           b)
                        
                        
                           Onko asetuksen (EY) N:o 97/95, sellaisena kuin se on muutettuna asetuksella (EY) N:o 1125/96, 13 artiklan 4 kohdassa säädetyn seuraamuksen oltava sen suuruus huomioon ottaen myös nyt esillä olevan asian kaltaisissa tapauksissa tarpeellinen yhteisöjen taloudellisten etujen suojaamiseksi asetuksen (EY, Euratom) N:o 2988/95 2 artiklan 1 kohdassa tarkoitetulla tavalla? Onko se nyt esillä olevan asian kaltaisissa tapauksissa yhteisöjen taloudellisten etujen suojaamisen kannalta asianmukainen?
                        
                     
         
               3.
            
            
               Johtuuko väärinkäytös, josta asetuksen (EY) N:o 97/95, sellaisena kuin se on muutettuna asetuksella (EY) N:o 1125/96, 13 artiklan 4 kohdassa on määrätty seuraamus, asetuksen (EY, Eurotom) N:o 2988/95 5 artiklan 1 kohdassa tarkoitetulla tavalla huolimattomuudesta myös silloin kun viranomaiset ovat myöntäneet palkkion tosiseikat perinpohjaisesti tuntien?